Alegzandra/wili-2018-roplus huggingface dataset:
Lu Lilium candidum (chiamatu "gigghiu" 'n Sicilia, plurali: gigghia) è na chianta dâ famigghia dî Liliacee origginaria dâ Siria e dâ Palistina. E' na chianta erbàcia e pirenni, cu zuccu erettu e ciuri granni e sularini. Sta chianta pruduci nu ciuri a forma di campana, jancu e assai prufumatu.

Arles (ntô pruvenzali: Arle) è un cumuni francisi di 50.513 abbitanti (ntô 1999), ntô dipartimentu dî Bucchi dû Ròdanu (Bouches-du-Rhône (13)) e ntâ riggiuni Pruvenza-Alpi-Costa Azzola. Li sô abbitanti si chiàmanu ntâ lingua francisi: "arlésien" pi l'òmini e "arlésienne" pî fìmmini.

A canzuni fu cumposta e prudotta ra Mike Moran e Freddie Mercury, i sissioni ri rigistrazzioni includunu violini ri Homi Kanga e Laurie Lewis, violoncello ri Deborah Ann Johnston, cornu ri Barry e li percussioni ri Frank Ricotti. Barcelona fu sceltu pi essìri l'innu ri jocura olimpici du 1992. U videu musicali fu giratu nnò cchiù granni nightclub ru munnu, u “Privilege” ri Ibiza.

Lu "sissismu" è cumunimenti cunziddiratu èssiri l'idìa di na discriminazzioni tra l’èssiri umani basata supra lu sessu mmeci ca supra li sô miriti ndividuali, ma pò videmma rifèririsi a arcuni o a tutti li diffirinziazzioni basati supra lu sessu. Lu sissismu pò rifèririsi a tri diffirenti idìi o attitùtini:

Ntû 948 lu terzu califfu fatimita al-Mansûr nòmmina emiru dâ Sicilia nu prìncipi dâ dinastìa kalbita: Al Hasan ibn Ali ibn al-Husayn, chi fà dâ Siqilya (Sicilia) nu statu nnipennenti. Sutta sta dinastìa àrabbu-siciliana l'emiratu di Sicilia addiventa na granni putenza marìttima, cummirciali e militari. Ntra l'armata di mari di Siqilya la storia arricorda Salim Ibn Rashid Al Katani (Salim di Catania).

Calling All Girls è la prima canzuna ri Roger Taylor scritta pi èssiri rilasciata comu sìngulu, puru siddu fu pubbricatu sulu 'n quarchi paisi, ntra cui USA, Australia e Canadà, ma nun fu pubbricatu ntô Regnu Unitu. Taylor scrissi la canzuna câ chitarra. La canzuna nun fu mai cantata 'n Europa, ma cc'e' na riggistrazzioni live dû 1982 'n Giappuni.

Dô latinu "unus", l'artìculu non diterminativu talianu addiventa un/uno, mentri ca 'n sicilianu è un/nu/unu; "unas" 'n latinu, e 'n talianu una , 'n sicilianu è una/na .

Ci voli nutari ca stu finòminu funèticu nun è tìpicu sulu dû sicilianu, pirchì asisti nta àutri lingui neolatini, comu p'asempiu la lingua purtughisa ca havi li furmi:

Li Galli facèvanu parti dâ famigghia Indueurupèa e si stabbileru apprima ntâ Girmania miridiunali e ntâ Francia Urientali, appoi, tra Lu VIII e Lu V sèculu a.C., pupularu li costi 'n facci a l'Ucèanu Attlànticu nzinu a la foci dô ciumi Renu.

Nasciu a Rai, frazzioni do comuni di San Polo di Piave (Trevisu), all'età di dieci anni acchiana ntò Stitutu missionariu San Pio X di Oderzo e, ntò 1962, ntò seminariu du patriarcatu ri Gerusalemmi ri Latini. Il 24 giugno 1972 vene ordinatu parrinu du patriarca Giacomo Giuseppe Beltritti.
Autri orìggini sunu leggendàri. Si cunta ca quannu i saracini si pigghiaru a Sicilia nell’annu 827 d.C., a 'n cettu puntu arristaru senza cavaddi. U re saracinu Miramolino allura fici arrivari dal nord Africa cavaddi e asini. Duranti ‘na tempesta però i navi cchè cavaddi affunnaru e in Sicilia arrivaru sulu l’asini. L’arabi allura furunu custritti a cavalcare l’asini e i siciliani ‘i abbuffuniavanu: "Li sceicchi supra all'asini!". Li sceicchi addivintaru asini e di dû mumentu l'asini in Sicilia furono chiamati scecchi .

Ntra li diversi dialetti nterni dâ lingua rumena (usati picca picca e parrati di pochi migghiara di pirsuni - sunnu a signalari u meglenorumenu (o megleniticu), parratu nta l'aria di Saluniccu, n Grecia, e l'istrorumenu (praticatu ntâ pinìsula istriana).

Nun tutti li curturi hannu nta lu porcu nu menzu assai utili pi campari, anzi, ntâ certi curturi (comu p'asempiu chidda maumittana e chidda abbraica) la carni di st'armali vietata è di li pricetti riliggiusi.

Lu nomu "Adranu" deriva dû latinu "Adranon" pi dari l’onuri a lu Diu omònimu. Diunisiu I funnau lu primu centru di abbitazzioni ccà ntô 400 a.C. cu nu tempiu didicatu a la divinitati. Ntô 344 a.C. era la banna di lu famusu cummatimentu tra li Liuntini e li Curinzî. Appoi, lu paisi vinni sutta lu duminiu rumanu e ci fu nu periodu di dicadenza longu assai. Duranti la duminazzioni àrabba fu nu paisi putenti fiudali e sutta la dinastia nurmanna addivintau na cuntìa mpurtanti cu lu nomu di Adernò.

Dui anni prima di mòriri, nta lu 1934, vincìu lu premiu Nobel pi la littiratura. Li sò òpiri cchiù famusi sunnu Il fu Mattia Pascal (1904), Accussini eni (si vi pari) (1917), Uno nessuno e centomila (1926) e Novelle per un anno (1926). Liolà fu n'òpira ca Pirandellu scrissi n sicilianu.

Pi chistu arcuni fisici dicunu ca vivemu nta nu murtiversu unni succedi tuttu lu possibili e nuàutri videmu ogni vota sulu na possibilità (autovalori) e scigghiemu accussì na storia (la nostra storia, di lu nostru universu).

Vuivudatu dâ Precarpazzia ('n pulaccu: Województwo Podkarpackie) è unu dî vuivudati dâ Pulonia. La pòpulazzioni, sècunnu lu cenzimentu dû 2011, è di 2.103.505 abbitanti. Lu capulocu è Rzeszów.

Lu francisi si scrivi chî 26 littri di l'alfabbetu latinu:a b c d e f g h i j k l m n o p q r s t u v w x y z. Ci sunnu macari la vucali œ (na o siquita di na e) e arcuni segni diacrìtici (spissu accenti) comu: à â ç è é ê ë î ï ô ù û ü. La prununcia nun è facili, cu armenu 32 funemi di cui certi nun hannu currispunnenti n sicilianu.
Màscali è un cumuni di 11.075 abbitanti dâ pruvincia di Catania. Lu nomu "Màscali" veni dû grecu bizantinu Μασχάλη ca signìfica "ascidda" ma macari "rama" e pò èssiri ca si rifirisci a li vadduni o ê fitti voschi ca na vôta cuprèvunu tuttu lu sò tirritoriu. Nun si canusci cu pricisioni a quannu risali lu primu abbitatu, certu è ca lu papa Griòriu Magnu nta na sò littra, rifirènnisi a n'anticu munasteru, muntùa Màscali scrivennu: "...Quod est super Maschalas..." (Ca è supra di Màscali). Ntô 1543 lu mpiraturi Carlu V, istituìu la Cuntea di Màscali e li vìscuvi di Catania foru li sò prupietari nzinu ô 1757. Ntô 1815, la cuntea fu spartuta 'n dui quannu Giarri addivintàu cumuni. A lu 6 di nuvèmmiru dû 1928, lu jornu di San Lunardu ancora oggi prutitturi di Màscali, la citati fu cumpletamenti cummigghiata di la lava dû

La Pastinaca sativa (chiamata "vastunaca" 'n Sicilia) è n'erva biennali cu nciuriscenza giarna e ràdighi cummistìbbuli sìmuli ê caroti. Quannu è nica, la vastunaca veni chiamata "vastunachedda".

Sobbra la nascita ti Lizzanu, no stonu assai fonti. Si tici, però, ca è statu fundatu ti li liccisi, Quannu Guglielmo il Malo, distrussi Lecci (Lupiae e Rudiae), sulu li ricchi trasèra ntra la città; li puvirieddhi, rimasera fori ti li mura. La cuntessa, però, si tispiacìu e dessi a sti cristiani, nu stuezzu di terra vicunu Manduria, (tannu si chiamava Casalnuovo) nel 1208.

Ntô mentri dâ staciuna 2001-02 nu cutidianu di pisatura nazziunali svurgìu na nnàcini computirizzata pi capiri quali squatra, a liveddu eurupeu, avissi lu megghiu càuciu. La squatra prima 'n classìfica arrisurtau èssiri propiu lu Paternò allenatu di Pasquali Marinu.

La fami è na sinzazzioni ca sorgi comu cunziquenza dû mpuvurimentu di sustanzi nutritivi nta l’organismu e ca pruduci lu stìmulu a manciari.

La butànica rapprisenta lu studiu dû regnu dî chianti. Si ntiressa dî tipi diversi, li soi carattirìstichi, li strutturi nterni e li sistemi chi cci mantèninu.

La littra nun accentata e 'n talianu, si trasfurma 'n sicilianu ntâ lttra nun accentata i. L'accentata e 'n talianu, nun havi canciamenti 'n sicilianu. Stu principiu havi l'eccezzioni, tuttavìa si ponnu ussirvari arcuni rigularitati:

Luiggi Pirandellu nascìu a Girgenti nnû 1867. Scritturi narraturi e drammaturgu sicilianu, si furmau 'n Sicilia, friquintau l'Università di Roma e finìu li sò studi a Bonn cu na tesi, n tidiscu, supra lu sicilianu. La Sicilia fu sempri la spirazzioni di la sò pruduzzioni littiraria n talianu e sicilianu.

Antudu fu nu famusu simmulu dâ sullivaziuni dû Vespru, ed inizialmenti usata cumu palora d'ordini di li urganizzaturi dâ rivulta.Lu tirmini Antudu, di dubbia origgini, è statu spigatu di lu famusu sturicu Santi Corrinti ntû XX siculu cumu incitamentu: «ANimus TUus DOminus» e ciuè lu curaggiu è lu to signuri (nun li francisi)!.

4 di frivaru - Nu tirrimotu di prupurzioni catastrofichi s'abbatti nta tutta la Sicilia. Sintutu di Palermu, unni rignava Gugghiermu II, a Reggiu Calabbria, e Sarausa, l'epicentru avìa a essiri vicinu l'Etna.
Li sò cummedii si fannu arricanùsciri ppi lu linguaggiu assai vicinu a chiddu pupulari, la fàcili risata e l'ammiscamentu di battuti vulgari. Tìpici sò pirsunaggi sunnu lu servu nfamiu, lu surdatu ca si duna arii, la bedda prustituta e lu vecchiu avaru.

La palora siciliana pisedda è usata pi arcuni speci dâ famigghia dî Papilionacee speci ppi lu Pisum sativum e ppi lu Pisum arvense, ntrammi curtivati n nummarusi varità ortìculi e furaggeri. E' na simenza cummistìbbili di culuri virdi chiaru, a forma di minùscula baddòttula.

Ntô 2004, Filippu Leonardi grapi a Vinezzia lu "Studio Leonardi" lu quali cullàbbura attivamenti châ "Lavori Pubblici" dû cumuni di Vinezzia.

Fabrizio Micari: Lu 22 di austu lu Partitu Dimucràticu e Alternativa Pupulari, nzemi a lu sinnacu di Palermu Leoluca Orlando, e cu li Cintristi pâ Sicilia attrovanu n'accordu pi la cannidatura di Micari, ritturi di l'Universitati di Palermu. Succissivamenti puru Sicilia Futura annunzia l'appuaju a Micari, nta na lista nzemi a li Sucialisti di Nencini. Macari Rosario Crocetta ca a giugnettu avìa annunziatu la sò ricannidatura, lu 4 di sittèmiru annunzia lu sò ritiru e lu sustegnu a Micari. Lu 5 di sittèmiru lu Centru Dimucràticu susteni la cualizzioni di centru-manca. Lu 6 di uttùviru prisenta li sò cannidaturi a lu listinu dû prisirenti.

Christina Ricci è na ex picciridda pridigia: nutata pi lu sò rolu dû 1991 nta «La famigghia Addams» unni fa la parti di Mercuridìa. Dû latu di sò patri havi na pruvinenza taliana assai distanti.

Prununziatu bagghíu, rapprisenta lu nomu dû magistratu a Missina chi giudicava lu jussu finanzariu, spiciarmenti ddi casi di cui si trattava di summi abbastanti nichi. Putissi discríviri macari n'ufficiali chi riteni l'armali chi hannu fattu dannu â pruprietà d'àutri.

Lu Cirvinu è na muntagna dâ catina di l'Alpi. Di n'altitudini di circa 4476 metri, la muntagna sinna la fruntera tra l'Italia e la Svizzira, La sò forma triangulari quasi pirfetta ni fa na muntagna chi s'arricanusci assai facirmenti.

Ntâ tradizzioni cattòlica, IHS diriva di li tri primi littri di lu nomu grecu di Gisù: iota-eta-sigma. Si pò nutari ca la littra greca eta fu traslittrata cu la littra latina H, facirmenti pirchì ci hannu na grafìa sìmuli.

Ntô caso unni lu cumprimentu servi di prunomi pirsunali juciutu cô verbu, 'n sicilianu lu prunomi si scrive â fini dû verbe, senza canciari furma ô verbu, signannu l'accentu unni iddu casca, p'asempiu: it. dargli - scn. dàricci. Lu stissu succedi cô prunomi pirsunali rifressivu si, per esempio: it. darsi - snc. dàrisi.

La città pirduta di Ubar, na vota identificata cu Irem dî Culonni, ntô Oman mudernu, si riteni ca fussi un centru dû cummerciu dû franchincenzu accantu â riscuperta "via dû ncenzu". Ubar vinni riscuperta ô princìpiu dî 1990ini e accamora cci stannu accabbannu li scavi archeològgici.

Senpai alli voti veni rumanizzatu 'nta "sempai" picchini eni prununziatu a sta manèra (lu giappunisi "n" (ん) è prununziatu comu "m" quannu cumpari nta li bilabbiali comu a "p").
Li viciré di Sicilia eranu la màssima auturitati n Sicilia n rapprisintanza dû Re. Forru nstituiti â morti di re Martinu II, quannu s'accuminzau nu pirìudu di ntirregnu di dui anni, carattorizzatu di trùbbulu. Duranti stu pirìudu la riggenza di l'ìsula fu furmalmenti affidata a Bianca di Navarra, vìduva di Martinu I, disignata vicaria dû re d'Aragona ntâ Sicilia. Sennu ca la Sicilia nun fu cchiù nu statu nnipinnenti la màssima auturitati nti l'ìsula, fu lu viciré, n rapprisintaza dû re.

L'addivata dû porcu è na cosa antica. Li primi tracci l'avemu ntâ Spagna dû 40.000 a.C. ma si penza ca l'addumisticata cci fu ntâ Cina circa 7.000 anni arreti.

A est ci sunnu granni chianuri, unni ci abbitanu assai cristiani. Lu tirritòriu è assai muntagnusu (lu 85%). Ccà s'attròvanu li muntagni cchiù àuti dû munnu, cumu la catina muntagnusa di l'Himalaya situata ntâ riggiuni autònuma dû Tibet.

La lingua dî signa vinizzuelana ('n spagnula Lengua de Señas Venezolana; in acrunimu LSV) è na cumunicazzioni nun virbali. Fatta sulamenti di mani, curpu, espressiuni facciali, muvumentu di lu curpu. E' usata da la Cumunitati Surda 'n Vinizzuela dô circa 34.000, ma macari da nun surdi.

Li divisioni amministrativi dâ Cina sunnu catigurizzati nti riggiuni autònumi, comu lu Tibet o lu Xinjiang; pruvinci comu lu Qinghai; cità comu Hong Kong.

Giasuni è na fiura dâ mituluggìa greca, canusciutu macari comu Easun ntâ mituluggìa etrusca. Era lu figghiu di Esoni, re di Iolcu, 'n Tessaglia. Quannu Esoni fu livatu dû tronu di sò fratastru Pelia, Giasuni vinni affidatu ô cintàuru Chironi, ca lu criscìu. Quannu addivintàu granni, Giasuni si nn’arriturnàu a Iolcu pri ripigghiàrisi lu sò regnu. Pelia s’addichiaràu prontu a lassàricci la curona, ma câ cunnizzioni ca lu picciottu issi a circari lu veddu d’oru: Pelia pinzava ca Giasuni non ci l’avissi fattu nta ssa mprisa, ma, mmeci, lu carusu non si tiràu arredi e, cu nu gruppu d’eroi vinuti d’ogni cuntrata dâ Grecia, si nni ivu pri mari a bordu di la navi Argu.

Ùrtimu branu prima dâ Reprise di Heaven for Everyone, A Winter's Tale è nu passaggiu, la discrizzioni di la quali Freddie Mercury si dèdica taliannu Montreux, la tranquilla citati svìzzira unni fu òspiti pi nu lòngu pirìudu nna l'ùrtimi anni di malatia, vicinu lu Lacu ri Ginevra.
La turri d'assèdiu curpiva pâ sò mpunenza e la sò altizza, ca pi forza avìa a èssiri cchìu avuta dî mura dâ citati assidiata. La mpurtanza funnamintali, pi li custruttura dî turri, era canusciri l'altizza di li furtificazzioni nnâ manera cchìu pricisa pussìbbili. Li turri spissu rittàngulari cu quattru roti, eranu n lignu trascinati dî voi, cu vistimenti n ferru o peddi di armali pi pruteggiri la turri dô focu nimicu, a lu nternu avìanu chiani culliati tra ri iddi cu li scali, ncapu avìanu nveci nu ponti mòbbili p'acchianari nnî mura. Usatu da lu 11° seculu a.C., nni l'anticu urienti, nta lu 4° seculu a.C. n Europa e in antichitati anchi nna l'stremu urienti, eranu màchini ri granni diminsiuni, comu lu trabbuccu, vinìanu spissu custruuti nnû campu di l'assèdiu, pigghiannu troppu tempu nni la custruzzioni. Putìanu raggiungiri granni altizzi, comu duranti lu pirìudu di Lissandru lu Granni d'unni arrivau a 53 metri, e 26 metri n ebbìca rumana ca cuntinìa puru catapurti, balista e muntuni.

Sempri ntô 1975, pricisamenti lu 7 di giugnu, Marcedda arriggistra â Bussola di Viareggio lu sò primu arbum dû vivu, ca cuntrariamenti a li live cumminziunali, è cumpostu di canzuni quasi tutti nèditi.

Lu film è giratu in sicilianu intra Baarìa, unni si passa la trama, e la Tunisìa, unni la citati di na vota fu ricostruita minuzziusamenti. Stu firmi innaugurau la 66ma Mostra Intirnazziunali d'arti cinimatugrafica di Vinezzia lu 2 di sittèmmiru. La culonna sonora è di Enniu Morriconi. Tra l'intèrpriti principiali dû film ci sunnu Franciscu Scianna e Margareth Madè. Lu film, n'affrescu di storia familiari tra l'anni 20 e l'anni 80 dû sèculu scursu, fu silizziunatu pi rapprisintari l'Italia comu candidatu all'Oscar pi lu megghiu film forasteru.

Havi cuntinuatu ntâ sò straurdinaria carrera sunannu nta quasi tuttu lu munnu (‘n Europa, Asia, Nord e Sud Mèrica e Australia) nzinu dû 1996 quannu tinni la sò prima sirata di Dj (Dee jay). La bedda bruna havi già rializzatu pruduzzioni supra arcuni dî megghî etichetti Techno dû munnu (Tronic, Rotation, Strive et In-Tec) e havi midemma avutu arcuni vrani musicali silizziunati pi film. Bona parti dî sò nfruenzi musicali sunnu Mùsica Latina e lu Jazz. Ma ntô 1999 Barbara havi criatu la sò propia etichetta, Relentless Music, c’havi addivinutu appoi Iturnem a lu nizziu dû 2004. Misstress Barbara havi sunatu nzèmmula a granni artisti comu Carl Cox, Björk e tanti àutri.

Vinezzia è una dî citati taliani cchiù famusi. Capulocu dâ riggiuni Vènitu, nni vennu mitati di miliuna di turisti ogni annu pî sò canali, la storia e l'architittura.

N Sicilia agghica Asbagh-ibn-Wekîl dâ Spagna, chi pigghia lu cuntrollu dâ culonia àrabba di Mazzara, arriniscennu a libbirari l'àrabbi assidiati a Mineu, e a ammazzari Teodotu.
Tutti li figghi di Bach, finu di nichi, ammustraru na forti prupinsioni musicali, cosa ca duvìu èssiri sicuramenti mutivu d'urgogghiu/urgugghiu pi lu cumpusituri, manu manu ca l'anni passavanu. Li figghi Wilhelm Friedemann Bach, Johann Gottfried Bernhard Bach, Johann Christoph Friedrich Bach, Johann Christian Bach, e Carl Philipp Emanuel Bach divinniru tutti musicisti affirmati, tra sô C. P. E. Bach fu n'òttimu cumpusituri. 'N ddu piriodu nun si putìa certu parrari di paritati tra li sessi e tanti èranu li barreri nta li cunfrunti dî fimmini ca ntraprinnìanu na carrira prufissiunali; nunòstanti chistu tutti li figghi (fimmini) di Bach si didicaru ô canti siddu nun addirittura a lu prufissiunismu musicali comu strumintisti. Sulamenti una dî figghi di Bach si maritau, Elisabeth Juliana Friederica scigghìu comu maritu lu studenti di Bach Johann Christoph Altnickol. La majuri parti dâ mùsica di Bach cha juncìu finu a nuàutri passau attraversu li sô figghi, ca prisirvaru la majuri parti di zoccu C. P. E. Bach chiamava lu "vecchiu archiviu Bach" doppu la morti dû patri.

Ntô 1258 Curradinu vinni ammitatu a vìniri in Italia dî Guelfi di Firenzi: l'addumannaru a jiri a cummattari contra Manfredi, ca avìa appena addivintatu re di Sicilia doppu na nutizzia fausa chi dicìa ca Curradinu era mortu. Luiggi rifiutò a jiri pi sò niputi (c'ancura avìa sulu sei anni d'etati). Ntô 1266 lu cunti Carlu d'Angiò, vinni ammitatu dû novu Papa Climenti IV, e ammazzau Manfredi ô Cummattimentu di Beniventu, pigghiannu tutta l'Italia miridiunali. Ntô 1268, a l'etati di sidici anni, Curradinu s'addicchiarau lu re di Sicilia e jiu in Italia cu n'asèrcitu pi ripigghiari lu regnu di Sicilia.

N ginirali si riteni ca lu primu testu scriutu n protofrancisi (o rumana lingua o ancùra lingua rumanza) foru li Juramenti di Strasburgu di l'842. La prima minzioni di l'esistenza di na lingua rumanza è di l'813, n occasioni dû synode de Tours. Abbisugna però aspittari li anni 880-881 pû primu testu littirariu, la Séquence de Sainte Eulalie, macari siddu la lingua di stu testu si pò cunsidirari cchiú simili ô picard ca ô francisi. Abbisugna macari arricanùsciri ca la distinzioni ntra lingua e dialettu è n'attivitati stèrili: quinni nun si pò decìdiri obiettivamenti. È ntô 1539 ca l'ordonnance de Villers-Cotterêts imponi lu francisi comu lingua dû dirittu e dâ mministrazzioni.
Ancora picciriddu, Fibonacci iu a scola di Raggiuneria di Bugia (oggi 'n Algirìa). Sò patri fu numinatu nutaru pi l'affari chi la ripùpprica di Pisa ntrattinìa câ cità dû Africa dû Nord, e avia dicidutu ca Liunarduzzu avia a stari dà pi nsignarisi l'arti dî nummura arabbi. Cchiù tardu accuminza a viaggiari pi tuttu lu mari Meditirraniu pi mettiri n pratica la sò arti, e versu lu 1200 riturnau difinitivamenti a Pisa, unni cuntinuau a travagghiari pô cuvernu dâ ripubbrica di Pisa. Fu n cuntattu cu diversi ntillittuali di du tempu, tra cui Micheli Scotu, astrolucu dâ curti di Fidiricu II di Svevia. Cuntribbuiu di manera ditirminanti â ntroduzzioni n' Europa dî nummura arabbi puru grazzi a diversi libbra, tra cui lu celibbri Liber abaci unni iddu ammuscia comu arrisorviri diversi prubblemi di aritmetica. Ntô 1240 lu cuvernu dâ ripubbrica di Pisa ci desi na pinsioni pî sirvizza chi avìa dunatu â ripubbrica.

Li mafiusa avìanu jincutu di tritòlu na gallirìa scavata sutta a l'autustrata (pi siri sicuri ca l'attintatu avissi arrinisciutu, ni misiru quasi 500 kg, e pi rifirènna l'attintatura pigghiaru un friggidèri jancu misu nti li latati di la strata) nti lu pèzzu ca lèja lu Ariuportu di Palermu-Punta Raisi (òi "Ariuportu Farcuni-Bursillinu") a lu capulòcu sicilianu. Òi stissu sunnu canusciuti sulu l'autura fisici di l'attintatu, picchì l'appurati pi scòpriri li nòma di li mannanti non dèsiru risurtati cu significanza.

Immidiatamenti doppu la pubblicazzioni, lu bancheri/vancheri Fust addumannau la ristituzzioni cu ntiressi dâ quota, causannu nu prucessu pi nzulvenza contra Gutenberg e lu passaggiu dâ prupitati d'apparicchiaturi e machinari ô bacheri stissu. Fust l'utilizzau, nzèmmula a Schöffer, pi stampari ntô 1457 n'edizzioni dû Libbru dî Salmi. Chistu prisenta novi tipi 'n dui autizzi e la stampa bicroma dî capulittra.

Sta vuci cunteni na seri di noma di artisti e ntillittuali siciliani chi si distingueru ntê vari èbbichi nti vari campi curturali. Li nutizzi sunnu accumpagnati quarchi vota di quarchi annotazzioni supra l'òpira o li tracci ca lassau.

Funnò quattordici Cummenti e ottu Spitali, cu 80 Nuvizi e 242 Riliggiusi. Dintra a ‘nfirmiria du spitali Camillu sta pi moriri e aspetta u Signuri ca ci dici: “ Viniti biniditti du Patri miu: eru malatu e mi vinistivu a visitari…. “.

La pruvincia di Barletta-Andria-Trani è una di pruvinci dâ Pugghia istituiti ricintimenti. Havi na pupulazzioni tutali di circa 390000 abbitanti. La prima amministrazzioni pruvinciali fu eliggiuta nti l'elizzioni pruvinciali dû 2009.

Knowing Me Knowing You jè nna canzuna di successu dû gruppu svidisi pop rock ABBA, siquiu currennu currennu nautru successu, Money, Money, Money (Sordi, sordi, sordi). Tutti dui vennu dû album "Arrival".
Sutta la dinastia aglabita l'àrabbi sbarcaru a Mazzara ntô 827. Doppu nu primu scontru fora Mazzara lu 15 di giugnettu dû 827, unni batteru li surdati bizzantini cumannati dû Palata, si diriggiunu versu la capitali Sarausa. L'àrabbi passanu pi la costa sud nzinu â fuci dû Salsu e appoi acchiananu ntê muntagni passannu pi Biscari, Ciaramunti e Palazzolu prima d'agghicari a Sarausa. Â fini dâ stati dû 827 accuminza l'assediu dâ cità chi durau nzinu â stati dû 828. Lu ginirali chi avia cumannatu la spidizzioni, Asad ibn al-Furat mori duranti l'assediu di Sarausa, a causa di n'epidimia scuppiata tra li surdati mussurmani, e l'esercitu, truvannu chiusa la via di mari, abburcia li navi mussurmani chi s'attruvavanu ntô portu granni, e ripara a Miniu unni stabbilisci na basi upirativa distinata a aviri na certa mpurtanza pi lu cumpritamentu di l'uccupazzioni di l'ìsula. N'autru assediu a Castrugiuvanni fallisci ntô 829, ma ntô 830 agghicunu rinforzi di Kairouan e accussì ntô 831 tràsununu a Palermu chi addiventa la nova capitali. Ntô 877 lu ginirali Giafar Ibn Mohammed suttametti bona parti dâ Sicilia urientali e Sarausa tumma l'annu doppu. Ntô 903 l'àrabbi cuntròllanu tutta la Sicilia, chi è divisa 'n tri riggiuni. L'àrabbi prumòvinu l'attivitati culturali e cummirciali. Evìtanu di furzari la pupulazzioni a cunvirtìrisi a l'islam facennu paiari na tassa, la gezzia. Ntô 972 nu ducumentu cita nu quartieri abbreu a Palermu. Ntô 1038 li bizzantini, cumannati di Giorgiu Maniaci, ricunchìstanu pruvvisoriamenti la Sicilia, chi è ripigghiata di l'àrabbi picca tempu doppu. Lu 18 di maiu 1061 li Nurmanni tràsinu ntâ Sicilia. Ntô 1091 cu la citati di Notu li Nurmanni mèttinu 'n fini a la duminazzioni àrabba 'n Sicilia. La prisenza di na cumunitati àrabba cuntinuau armenu nzina â mitati dô sèculu XII, e è tistimuniata dû giògrafu àrabbu Al-Idrisi, chi vissi l'ùrtimi 40 anni dâ sò vita a Palermu e discrivi la citati china di jardina, chiesi, e muschei.

L’architetti Feace di Girgenti nta l’èbbica cràssica; Matteu Carnilivari di Notu ntô Quattrucentu; Fulippu Juvarra di Missina ntô Setticentu, e Ernestu Basili di Palermu ntê nostri tempi;

"Havìa" o "avìa"? -> Ntâ pruvincia di Tràpani, si ponnu acciari furmi siciliani comu "havìa" (ca ntô spagnolu si scrivi "había"). Pirò lu sicilianu attuali nun s'havi a scrìviri â spagnola, pirchì lu sicilianu nun è dialettu talianu e mancu è dialettu spagnolu, allura s'havi a scrìviri sempri "avìa" senza la "h".

Li dialetti proprî dû francisi sunnu quasi scumparsi (ntra li cchiú famusi, lu picard, lu gaddu (parratu n Bretagna) o lu valloni n Belgiu).

Si cumponi di tri parti: la prima è la ntruduzzioni; la secunna rapprisenta lu cuntinutu veru e propiu; la terza si cumponi di dui appinnici (la migrazzioni di li Daniti e funnazzioni di lu sò santuariu; la guerra contra li Beniaminiti).
Già ntô IV sèculu li Galli avìanu stabbilutu nzidiamenti ntâ chianura Padana e di ddocu accuminciaru a attaccari a l'Etruschi e macari a li Rumani. A stu puntu la storia s'ancùcchia câ liggenna di Brennu: la tribbù dî Galli Senoni, cumannati di Brennu, avìa già accupatu tutti li terri ntra la Rumagna e lu Picenu e di ddocu attaccau la citati di Chiusi. Li citatini di ssa cità, scantati pi l'arrivu dê Galli, chiamaru a difisa li rumani. Allura lu sinatu rumanu mannàu tri mmasciatura, ca appartinìanu a la famigghia dê Fàbbii, pi cuntrattari cu Brennu la paci, ma, nta ssu mentri, li rumani non arristaru niutrali, aiànzi accuminciaru a mannari l'asèrcitu pi pigghiari pusizzioni. Brennu, allura, siddiatu pi la cunnutta dê rumani sacchiggiau Chiusi e accuminciau a marciari ammeri a Roma. Lu sinatu rumanu allura ci mannau l'asèrcitu pi circari di firmari li Galli agghiri a lu ciumi Allia, ma lu 18 di giugnettu dô 390 a.C, Brennu arriniscìu a scunfiggìrili. Arrivatu a stu puntu i cittadini di Roma accuminciaru a lassari a cittadi a s'a rifuggiarunu nte cittadi vicinu. A Roma arristanu sulu i Sinaturi e patti di l'esercitu ca addifinneva a cullina do Campidogliu. Quannu i Galli trasenu nta cittadi ammazaru i Sinaturi e nta notti do 3 di Agostu ciccanu di trasiri ammucciuni nto campidogliu attravessu 'n passaggiu strittu. Ma pi futtuna de Rumani i papiri do Tempiu di Giununi s'accuggenu de Galli e accuminciaru a fari schifiu arrusbignannu i suddati. Chisti, accussi' arriniscenu a ghittari fora i barbari. Nto frattempu i Rumani, cumannati di Marcu Furiu Camillu, stavunu organizzannu a resistenza nte campagni vicinu a cittadi e macari stavunu arriniscennu a scunfiggiri i Galli. A stu puntu, Brennu, virennu i difficultadi d'arristare a Roma, avanzau na pruposta o Sinatu: iddu avissa abbannunato a cittadi sulu in cangiu di 1.000 libbra di Oru. I Rumani d'apprima accunzintenu, ma quannu s'addunanu ca i vilanzi erunu attruccati, accumuncianu a prutistari. Brennu, siddiatu, supra u piattu da vilanza ci iunciu a so spada e autri pisi e dissi a famusa frasi: "Vae victis!" (Guai e vinti). No frattempu arrivvau Marcu Furiu Camillu, ca 'mprecedenza avia statu avvisatu do pavamento do riscattu, e macari iddu ci misi a spasa supra e vilanza e arrispinniu a Brennu ricennucci: "Non auro, sed ferro, recuperanda est Patria" ( non cu l'oru ma co ferru s'ha savvari a Patria). I Galli, ormai in periculu lassanu a Cittadi e s'addiriggerunu versu Bergamu, ca fu distrutta finu e pirimenti. I Rumani in festa, pi aviri ittatu fora i Galli, addicirenu di rari a Marcu Furiu Camillu u titulu di Pater Patrie (Patri da Patria). Ma u Sinatu, pinsannu ca i Galli prima o poi potianu turnari, addiciriu di mannari Titu Manliu contri i Galli pi scunfiggilli definitivamenti.

62 diputati scigghiuti attraversu lu sistema prupurzionali su basi pruvinciali, cu lu metudu di li cchìu avuti resti e votu di prifirenza, cu nu sbarramentu eletturali a lu 5% riggiunali pi lista.
Lu Sputnik misu 'n òrbita lu 4 di uttùviru 1957 di l'Unioni Suviètica fu lu primu satèlliti artificiali dâ storia. Lu pruggettu dû Sputnik è di Serghei Korolev, ca duranti a verra frida fu a capu dû prugramma spazziali suvièticu. Lu prugramma Sputnik, di cui lu cèlibbri satelliti fu lu primu esimplari, cuntinuau cu la misa n'orbita di àutri 2 satelliti. Lu Sputnik 2 misi 'n òrbita la cani Laika, chi cumpritau 3 òrbiti tòrnu â Terra prima di mòriri dâ calura. Lu Sputnik 3 era càrricu di strummenta di misura pû studiu dû spazziu.

La Cina vinni abbitata nzina di li tempi cchiù antichi. Ô tempu di Qin Shi Huang ntô terzu sèculu a.C. si facìa la sita cu lu bacu da sita. Fu custruita la Granni Muraglia, longa 6500km ppi nun fari passari li monguli. Pi sècula la Cina fu urganizzata sutta la forma di nu Cinisi. Ntô XII sèculu lu vinizzianu Marcu Polu nti nu sò viaggiu si stabbiliu n Cina e travagghiau â curti dû mpiraturi. Poi, lu primu uttuviru dû 1949, doppu li guerri ccu lu Giappuni, uttenni la nnipinnenza cu la ripubblica pupulari, riggiuta dû muvumentu cumunista sutta la dirizzioni di Mao Tse Tung.

U Cannateddu ("Cannitello" 'n talianu) è na frazzioni d'A Villa, 'n pruvincia di Riggiu Calabbria, ca s'affaccia supra lu strittu di Missina. Custituisci unu di li cchiù gradèvuli e carattirìstici burghi di mari dâ Calabbria. La lucalitati si sviluppa nteramenti longu la costa càlabbra dû Strittu e è unu dî picca centri abbitati cu abbitazzioni dû latu mari ca s'affàccianu dirittamenti supra la plaia, dâ quali si godi di na vista ùnica ca spazzia, ntê jurnati di tempu sirenu, di Capu Vaticanu a l'Ìsuli Eoli.

Primu episodiu dâ triluggìa, è consideratu n'icona dê cìnima dû anni '80 e havi riscossu n' 'nurmi successu ô lividdu 'nternazziunali. Â pillìcula havi ricivutu lu premiu Oscar ô migghiuri muntaggìu sunuru.

Nasciutu a Leningradu (l'attuali San Pietruburgu), Putin, comu diriggenti dû KGB dû 1975 ô 1991, campau diversi anni n Girmania; pi chissu sapi parrari pirfettamenti tudiscu. Succissivamenti, pigghia nu postu ntô FSB (Federalnaia Služba Bezopasnosti) la nova struttura chi doppu la fini di l'Unioni Suvietica pigghiau lu postu dû KGB, nzinu ô misi d'austu dû 1999, quannu divintau primu ministru dû cuvernu di Boris Eltsin.

La rastriddera è na ntilaratura di ferru o di lignu ca si fissa urizzontarmenti a lu muru dâ stadda susu la manciatoia e reggi lu furaggiu cunzintennu a l'armali di strappàrilu a vuccati e nutricàrisi di suli.

Ntô 1979 lassa la Cgd e approda â Cbs, e pùbbrica l'arbum Camminando e cantando, ca s’avvali dâ cullabburazzioni di Gianni Bella, Mario Lavezzi, Dario Baldan Bembo, Beppe Cantarelli, e supratuttu d’Amedeo Minghi, puru iddu a l'èbbuca ca scanusciutu, ca firma arcuni testi. Nunustanti chistu, l'arbum nun utteni lu successu privistu.

L'òpiri ricenti di Christoph Wolff (Johann Sebastian Bach: The Learned Musician e Johann Sebastian Bach: Essays) cimprènninu na discussioni dû "geniu urigginali" di Bach nta l'estètica e ntâ mùsica tudisca.
Pi 45 anni la Pulonia fu na ripùbbrica satèlliti di l'Unioni Suviètica. Lu pattu di Varsavia, firmatu a Varsavia, era n'organizzazioni militari ca si contrappunìa â NATO a l'èbbica dâ guerra fridda.

Li saggi di Gleick arrigistrarru a criscita di Internet incrusu l'idituriali "Avanti viloci" ("Fast Forward" in lingua angrisi) supra a ticnoluggia nta la Rivista di lu Times di Nova Yorki ("New York Times Magazine") di lu 1995 a lu 1999 e furmau a basi di lu so libbru "Chie ca capitau antura" ("What Just Happened").

Turrinova havi dui frazzioni, Zappulla (a est, versu Missina) e Rosmarinu (a ovest, versu Palermu) e nummirusi "cuntradi" nichi: Fragale, Pietra di Roma, Scudunì, Piattaforma, Cuba, Serro Marzo, Serro Coniglio, Laganeto, Marina di Turrinova, Cuffari.

Lu megghiu café è puru sempri chiddu di Moka, lu ca putissi cunvalidari l'upinioni essiri chistu viramenti lu sô locu nativu. Si dici ca n' preti mussurmanu, a Yemen, avennu assirvatu dî crapi ca manciavanu li bacchi di na chianta di ddi cuntrati, eranu chiù fistivuli e viù vivaci di l'àutri: ni abbrustuliu li simenzi, li macinau e, doppu avirinni fatta nanfusioni, scupriu lu café tali e quali ancora oj lu si bevi.

Nti nu mumentu n cui la famigghia è attravirsata di quistioni e scannali ca ficiru nu certu scrusciu n Spagna e a l'èstiru, lu 2 di giugnu dû 2014 annunciau la sò abdicazzioni n favuri di sò figghiu Felipe, pi mutivi di saluti.

Ōsaka (大阪) è na citati dû Giappuni, di 2,7 miliuna d’abbitanti, situata ntâ riggiuni dû Kansai, nta l'ìsula d’ Honshu, â foci dû ciumi Yodo. È la terza citati dû Giappuni pi nùmmaru d’abbitanti, posta ô centru di n'ària metrupulitana, dinzamenti pupulata, di cui fannu parti Kobe e Kyoto, chî quali junci lu nùmmaru di 17,510,000 abbitanti.

Partècipa â Mostra Internazionale di Musica Leggera di Venezia cu Mi fa morire cantando, cover dâ cèlibbri Killing me softly with his song di Roberta Flack.

Lu sissismu contra li fìmmini è spissu chiamatu sciuvinismu, puru siddu sciuvinismu è nu tèrmini cchiù anchiu p’ogni stremu e nun raggiunèvuli supportu comu aggenti dûn gruppu ô quali unu apparteni, spiciarmenti quannu lu supportu nchiudi malizzia e odiu versu nu gruppu rivali.

Doppu tri staciuni ccâ Battipagliese, ntô mentri d'unni vinni firmatu di nu tintu nfurtuniu, ntô 1992-93 jucau pi l'ùrtima vota ntâ Seria C1, cu Potenza. La staciuna succissiva stesi ntô Campiunatu Nazziunali Dilittanti cu Missina e â fini chiudennu la sò carrera ntô 1997 doppu tri anni ô Catania.

Pùbbrica lu sìngulu Negro, àutru branu dî attimusferi disco ca pirò nun arrinesci a mpunìrisi comu Nessuno mai, puru mantinènnusi ‘n classìfica pi tanti simani.

Lu filu Arthropoda rapprisenta lu cchiù granni filu d'armali, cumprinnennu li classi Insecta (nsetti) e Arachnida (p'asempiu: taràntuli, scurpiuni, ecetra), e lu suttafilu Crustacea (p'asempiu: granci e alaustri), e àutri armali sìmili. Circa quattru d'ogni cincu speci d'armali sunnu artropoda. Sunnu cumuni tra li nvironi marini e tirrituriali, e puru s'attròvanu li formi parassìtichi. In tèrmini di grannizza, s'attròvanu di chiddi microscòpici comu plankton (~0.25 millìmitri) finu a chiddi di quarchi metru longu.
'N sicilianu, r currispunni a la littra taliana l dopu li cunzunanti b, p, r o davanti a li cunzunanti c, m, p, t , p'asempiu: t. parlare - scn. parrari, t. attualmente - scn. attuarmenti, t. semplice - scn. sìmprici, t. alcuni - scn. arcuni. Li eccezzioni: t. altro - scn. àutru (u currispunni a la littra taliana l), t. Irlanda - scn. Irlanna.

Lu casu n cui lu carculu è nicareddu si cura cu analgesici, la cui funzioni è di ridùciri lu duluri. L'episodiu di carculosi pò durari di quarchi jornu a massimu cincu-sei simani.

Nta l'uattu i Marzu i du 1832 u paisi vena arrivutatu i nu terremuatu: tutti i casi hanu tumbatu trann l'atari i du Signuri ala gghjiesa i d'a Riforma.

Christian Riganò (Lìpari, 25 di maiu 1974) è nu jucaturi di palluni sicilianu ca joca comu attaccanti nnâ San Frediano Rondinella, squatra di Firenzi.

Lu Phycodurus eques (o dragu marinu mpampinatu, nomu traduciutu dû ngrisi leafy sea dragon) è nu pisci marinu apparintatu ô hippocampus (lu cavaddu di mari). È l'ùnica parti dû gèniri Phycodurus. Ntâ natura s'attròvanu nnî mari miridiunali e punenti di l'Australia. Prifirìscinu campari nni l'acqui vasci e timpirati. Lu sò nomu veni dâ sò apparenza, cû corpu mpampinatu di l'òrgani chi s'assumìgghianu li fogghi di na chianta. St'òrgani nun si ùsanu pi fari muvimentu ma sulu pû travistimentu naturali.

La spìngula (forsi dû francisi anticu "espingle") o spìmpula (palora catanisa) è n'asticedda mitàllica suttili, appuntita a na strimità e munita di capocchia a l'àutra, ca servi pi fissari pruvvisoriamenti pezzi di tissutu, fogghi di carta, ecc. Quannu la spìngula è granni, veni chiamata "spinguluni".

'N sècutu a l'accusi di gistioni anti-dimucràtica dû partitu ca ci vutaru li espunenti quarantinni dâ UDC siciliana, ê richiesti di cummissariamentu dê stissi, cu lu arrivu di Luca Volontè, 'n qualità di supravisuri, e di Francesco D'Onofrio 'n qualità di cummissariu, Lummardu nesci difinitivamenti dâ UDC e s'abbìa 'n capu lu sò Muvimentu pi l'Autonumìa privalentimenti supra scala centru-miridiunalista, câ ntinzioni di custituiri nu terzu polu, n altirnativa ê schieramenti tradizziunali, comu già succiudìu a l'elizzioni cumunali di Missina dû nuvèmmiru 2005, unni era alliatu cu lu euruparlamintari, ca vinìa di Allianza Nazziunali, Nellu Musumeci e la sò Allianza Siciliana, nasciuta ntô sittèmmiru 2005 unni era alliatu ccu l'euruparramintari ex-Allianza Nazziunali Nellu Musumeci e a sô Allianza Siciliana, ca oggi s'ammiscau nta La Destra, causannnu a scunfitta di lu candidatu di centru-destra.

Prima di mittirisi 'n viaggiu lu café nun è cunzigghiatu, siddu nun doppu aviri manciatu. 'Nfatti è nu stimulanti e facilita l'attinzioni, ma favurisci videmma n'ipirsicrizzioni gastrica fastidiusa, suprattuttu a stommacu vacanti.

A canzuni fu rigistrata u 9 di nuvèmmiru 1987 (na demu 'n anticipu pruveni da l'1 di sittèmmiru). Mercury scrissi tutti i testi, puru chiddi 'n giappunisi, cantannu quarchi parti ra canzuni ra canzuni 'n falsettu ca sunnu stati tinuti nnà virsioni finali.
Marshall Bruce Mathers III, megghiu notu comu Eminem o Slim Shady, (St. Joseph, Missouri, 17 di uttùviru di 1972) è un famusu rapper, atturi e prudutturi discugràficu statunitenzi.

La prima biografia è di Johann Nikolaus Forkel, datata 1808, dispunìbbili 'n ristampa nta The Bach Reader (W. W. Norton, 1966); idda è di valuri nutèvuli, dû mumentu ca Forkel putìa aviri rapporti diretti cu quanti avìanu canusciutu Bach. The Bach Reader, pubblicata d'Hans T. David e Arthur Mendel, cunteni tantu àutru matiriali ntirissanti, tra cui ua vasta silizzioni di ducumenti dû tempu, arcuni dû stissu Bach.

Quannu finìu la sfurtunata staciuni 1996-97 cu Catania, Marinu accuminciau sùbbitu a allenari ntô Campiunatu Nazziunali Dilittanti cu Milazzu pigghiannu ntô 1997-98 nu secunnu postu e ntô 1998-99 nu nonu. Ntô 1999-00 passau ô Rausa (6° postu, sempri ntê Dilittanti), ntô 2000-01 arriva la sò svolta: veni pigghiatu dû Paternò, unni utteni dui prumuzzioni cunzicutivi dâ Seria D â Seria C1.

A fàciri l'attintatu fòru minimu cincu cristiana (unni ammenzu c'èranu sicuru Pètru Rampulla ca cunstruìu e misi la bumma e Giuvanni Brusca, ca fu chiddu ca mungìu lu buttuni nti lu mumentu ca passava la màchina di lu maggistratu, ca turnava di Roma)

Nto 1947 u musicista e manager Jack Rael pruposi a Patti Page na canzuni originariamenti destinata a Vic Damone. Sta canzuni, intituala Confess, ca prevedeva nu cuntrucantu maschili (n'avutra virsioni era stata infatti cantata ra Doris Day e Buddy Clark). A l'ebbìca a Mercury nun dispuneva ri mezzi ecunomici pi pagari u cumpensu a nu secunnu cantanti e Rael dicisi ca a Page avissi rigistratu tutti e dui i vuci. Nasciu accussì, quasi pi casu, a suvrancisioni (overbudding), tecnica ca 'n seguitu fu largamenti usata ra avutri artisti, ma a Page divintò famusa e passò a la storia comu a prima a utilizzari stu effettu.

Duoppu lu fallimentu di stu gghiurnali, rituranu a Nova Yorki e trasiu a fari parti di chiddi ca travagghiaunu ppi lu New York Times, unni stesi ppi deci anni comu edituri e crunista.

Lingua siciliana, taliana, arabbu e spagnolu, multilingui lirichi, testa ca sunu finarmenti testa unni a musica runi l'anima a li palori e n'intrecciu sunoru capaci di criari atmusferi furtimenti ivucativi e c'arrivelanu na natura miticcia ca nun s'addurmisciu mai.

La maiuri parti dî pirsuni hannu sulu nu sessu. Prima ca nascìssiru ci accuminzaru a furmàrisi li parti sissuali maschili o li parti sissuali fimminili. Cci sù picca genti ca nàscinu sinza òrgani cumpletamenti o cu tutti dui, ma cci ni sù na puca ca ci nàscinu uremma. Pi ssi pirsuni eni diffìcili picchini si sèntinu tristi a sintìrisi diffirenti di l'àutri pirsuni. Ssi pirsuni sù chiamati intrasissuati A li voti, ci sù pirsuni ca si sèntinu appartèniri a l'àutru sessu. P'asempiu cci hannu li parti sissuali dî màsculi ma si sèntinu fìmmini. Si ci pènzanu bonu e pènzanu ca avìssiru a èssiri di l'àutru sessu, ponnu diri d'èssiri na fìmmina, e circari di canciari chirurgicamenti li so parti pi fàrili pariri parti sissuali fimminili. Ssi pirsuni vèninu chiamati pirsuni transissuali.
Nomadi nta lu spiritu e aperta a ogni cuntaminazzioni furmali e artistica, capaci di riassumiri, attraversu l'iliganza di li testa e li suggistioni musicali, li signa e li simbula di n'unica grandi cultura - fruttu di civiltati ca s'ancuntrarru e si scuntrarru supra li rivi di lu Miditirraniu.

Â morti di Thuwaini, lu 25 di austu 1896, appuiatu (pi nu modu chi nun sapemu pricisamenti) dî tudischi, lu niputi Khalid bin Bargash si pigghiau lu putiri c'un corpu di statu. Li ngrisi, chi sustinìanu n'àutru cannidatu (Hamud bin Muhammed) urdinaru a Bargash di rinunziari ô tronu dànnucci comu ultimatum li uri 9 dû 27 di austu.

Li judici â fini ci arricanusciunu n'indinnizzu di 33 mila euro ppi "ingiusta detenzione", sanaredda ca venunu paiati di li cuntribuenta siciliana..

Giuvanni Alfonsu Borelli di Messina (1608-1679) arrivuluzziunau l'astronumìa, spiegannu pi primu ca la trajettoria di li cumeti, nun è circulari, ma ellìttica; e nzignò matimàtica nta l'Università di Pisa, nti la càttidra ca era stata di Galileo;

Lu bagghiu è na custruzzioni tipica di l'antica Sicilia. Custituita di na fatturìa furtificata, di nu lascu curtigghiu sinza tittuii o dammusi e longhi muri n petra, vedi la sò nasciuta ntâ Sicilia di l'èbbica spagnola p'arrisòrviri li prubblemi di disirtificazzioni e di spupulamentu di li arii nterni di l'ìsula. Pirò lu mutivu principali di sta criazzioni stava nti lu fattu ca la duminazzioni spagnola, cu la cumplicitati di l'aristucrazzìa siciliana, tintava di sfruttari sempri chiossai lu tirritoriu isulanu e lu sò fauriuli clima pi lu granu e li ciriali n ginirali. N picca tempu li bagghi addivintaru nzèmmula a li latifunni di la banna uccidintali e a li massarìi di chidda urientali di la Sicilia li capisaldi di lu sistema di sfruttamentu dâ terra e di li cuntadini. Òi li bagghi sunnu usati comu casi di li agriculturi, arcuni comu munumenti àutri ancora comu edificiu principali di nu cumplessu agrituristicu.

Camillu De Lellis (Bucchianicu, 25 di maiu 1550 – Roma, 14 di giugnettu 1614) fu un Parrinu e Riliggiusu talianu Funnaturi di Clerici Rigulari Ministri di Malati (Camilliani).

Usi, costumi, credenze e pregiudizi del popolo siciliano Vul. I (Usi, custumi, cridenzi, prigiudizzi dû pòpulu sicilianu), dispunìbbili via download supra Internet Archive

Lu café - a quantu pari - esircita n'azzioni menu eccitanti ntê locura umiti e paludusi e è forsi pi sta raciuni ca li paisi 'n cui si nni fa majuri cunsumu 'n Europa sunnu lu Belgiu e l'Olanna. 'N Urienti, unni s'usa d'arriducirillu 'n pruvuli finissimu e facirillu a l'antica pi bivirillu ancôra trubbulu, lu briccu, ntê casi privati, è sempri supra lu focu.

Vinni esiliatu di Clàudiu ppi setti anni 'n Còrsica picchì cunzidiratu ntricatu nti nu scànnalu ccu Giulia Livilla, soru di lu mpiraturi Calìgula. Vinni appui pirò chiamatu arreri a Roma di Agrippina minuri, matri di lu mpiraturi Nironi, ppi fari di maistru e cunzigghieri a sò figghiu.
Lu 18 di sittèmmiru Claudio Fava lanza la lista "Centu passi pâ Sicilia", comu lu firm su Pippinu Impastato ri cui iddu stissu hà statu sciniggiaturi, criannu pulemichi cu Giovanni Impastato, frati di Pippinu, contru l'usu strumintali di la mmàgini dû frati nta lu mpegnu puliticu elitturali. Cuntinui li priuccupazioni di infiltrazzioni mafiusi dintra la turnata elitturali, cu li accusi a Micari e Musumeci di òmini lijati a la mafia dintra li listi pruvinciali a iddi cullijati. La campagna elitturali vitti na granni tinzioni cu lu centru-manca su sundaggi e votu utili, cchìu sintunia nveci cu Giancarlo Cancelleri, cu Fava chi rapi a na pùssibili cunvirgenza di prugramma. Lu 21 di uttùviru prisenta li sò assissuri, e turnannu a li sunnaggi, riorda ca nun curri p'arrivari ô terzu postu ma pi vinciri.

Consideratu u periodu e l'importanza di nazioni partecipanti, a Coppa Grasshoppers rappresentau nu mportante tassellu pe quanto riguarda u sviluppu di manifestazioni calcistichi a livellu continentali.

La littra nun accintata o 'n talianu si trasfurma ntâ littra nun accentata u 'n sicilianu. L'accentata o nun subbisci canciamenti 'n sicilianu. Stu principiu havi li eccezzioni, tuttavìa si ponnu ussirvari arcuni rigularitati:

Ntô 2002-03 passa ô Foggia e utteni dû novu la prumuzzioni ntâ Seria C1. Mantinuta la catigurìa sempri cu Foggia ntô 2003-04 (9° postu), ntô 2004-05 passa a l'Arezzu ntâ Seria B. Veni sustutuiutu a mità campiunatu di Marco Tardelli, appoi veni chiamatu dû novu e finisci la staciuni ô 14° postu. Ntô 2005-06 turnau ô Calcio Catania, sta vota comu allenaturi, cunquistannu la prumuzzioni ntâ Seria A.

Ntô piriodu dî studî, la sô curiusitati l'ammuttau a cuntattari li granni urganisti dâ Girmania comu Georg Böhm, Dietrich Buxtehude e Johann Adam Reinken; nunòstanti li longhi viaggi a voti nicissari, jìu spissu a sintirili sunari. Fu nfruinzatu videmma di l'òpiri di Nicholas Bruhns. Bach cumpritau la scola Latina quannu avìa 18 anni, carrera già sta mprissiunanti pi ddu tempu, cunziddirannu p'asempiu ch'iddu era lu primu ntâ sô famigghia a tirminari li scoli. Bach attruvau postu comu urganista a Arnstadt nta lu 1703. Iddu apparintimenti si sintìa sacrificatu ntâ piccidda citati e accuminzau a circari a n'àutra banna la sô furtuna. Grazzî ô sô virtuusismu, ci fu uffertu prestu un postu d'urganista cchiù ridditizziu 'n Muhlhausen. Arcuni dî primi cumpusizzioni esistenti di Bach acchiananu a stu piriodu (cumprisa, sècunnu arcuni studirsi, la sô famusa Tuccata e Fujuta 'n Re minuri BWV565), ma a causa di la nun mmaturitati ginirali di sta "prima" pruduzzioni, sfurtunatamenti tanta dâ mùsica d'iddu cumposta duranti stu piriodu jìu pirduta.

A Criminuloggia rialistica ri sinistra nascìu fòra râ Crìtica Criminulòggica comu na riazzioni contra a chiddu c'avìa statu pircipùtu n'irruri râ Sinistra a 'ntirissàrisi pràtticamenti â criminalitàti ri tutti i jorna lassànnu a li Rialisti râ Destra lu monopoliu ri l'aggènda pulìtica supra a lièggi e l'ordini.

Pi mannari o arricèviri Posta Alittrònica, nu compiuter cu nu modim e na lìnia tilifònica cunnessa a Internet, e nu "softueir" ("software", chiamatu simplicimenti mailer) sù addumannati.
A li lizzioni pulitichi riggiunali dû 2008 pâ succissioni â prisidenza dâ riggiuni, Lummardu, appuiatu di tuttu lu centru destra, vinciu contra a canninata dû Partitu democraticu, Anna Finocchiaru.

Lu nomu, nu pocu troppu superbu, nascìu 'n tempi ricenti, quannu câ trasfummazzioni di l'ATIS, ca addivintau apprima SGS e appoi SGS-Thompson e pi finiri ST Microelettronics, s'accumincia a svuluppari lu nzidiamentu di azzienni dô càlibru dâ NOKIA, Alcatelli, Wyeth, IBM câ purtaru ntô '90 a spirari ca si putìa criari a Catania nu polu ticnològgicu mpurtanti e munniali. Ma li difficurtà di l'ecunumìa uccidintali dê nostri tempi e la cuncurrenza sempi cchiù fotti di l'Asia, ca pruduci cu costi sempri vasci e ca cci cummènunu cchiossai ê nnustriali, accapau lu prugettu forsi ppi sempri.

Doppu ci fu n'àutra distruzzioni, fatta ti li Saracini, mmeri lu IX sèculu. Sutta a lu re Federicu II, ntô 1220 custrueru la turri ca c'è ancora e ch'è àuta 30 metri.

Nunustanti n'ùrtima prova dû sultanu a niguzziari la paci chî ngrisi attraversu lu rapprisintanti dî Stati Uniti a Zanzibbàr, li navi dâ Royal Navy accuminzaru a sparari versu lu palazzu la matina dû 27 di austu picca tempu doppu li 9. Li corpi di cannuni duraru 45 minuti (36 secunnu arcuni fonti), duranti li quali lu Glasgow fu calatu 'n funnu e lu palazzu dû sultanu distrudutu. Lu sultanu si rinculau, doppu avennu addumunnatu e ottinutu asilu pulìticu pressu lu cunzulatu tudiscu.

Secunnu lu stòricu liranisi Geronimo Marciano (1571-1628), Liranu la funnaru ntô 540 d.C. li supèrstiti abbitanti di li vicini casali di Sant'Angelo e Torricella, scampati a la furia di Totila attornu lu 538 d.C..

Nti l'annu di la straggi fu criata macari na funnazzioni addidicata a Giuvanni e Francisca Farcuni e capiata di Maria Farcuni, sòru di li judici, ca havi comu fini lu cummattiri la mafia e purtari annavanti attivitati di aducazzioni a la lijalitati. Sta funnazzioni fu arricanuscita di l'ONU nti lu 1996 comu mèmmiru ONG pi cunsurta nti lu Cunzigghiu icunòmicu e suciali di li Nazziuni Junciuti.

Li judici, in sustanza, nun arricanusciunu nta l'attività rilativi a l'uspitali Vittorio Emanuele l'esistenza di nu veru e propriu cumitatu d'affari: pi sta aggiuni, l'imputata sunu assorta di l'accusa d'associazzioni a dilinquiri, iniziarmenti iputizzata anzemi â corruzzioni.

La cina cunfina a lu nord cu la Russia e la Mongolia, a sud cû Vietnam, la Birmania, lu Laos, lu Bhutan e lu Nepal, a uvist cu l'India, lu Pakistan, lu Kazakistan, lu Tagikistan, l'Afghanistan e lu Kirghizistan.

Michelàngilu Fardella di Trapani, ca fici canùsciri Cartesiu nta l’ Italia, e ispirò a Giuseppi Leibnitz lu “cuncettu di mònade", affirmannu la basi mmatiriali di la materia;